GUNKUL วิ่งต่อ 2% เก็งฯ ปี 64 กำไรโตแกร่ง รับรู้รายได้โซลาร์เวียดนามเต็มปี
GUNKUL วิ่งต่อ 2% ราคาแตะ 4.90 บ. ด้วยมูลค่าซื้อขาย 558.15 ลบ. โบรกแนะ “ซื้อ” เก็งฯ ปี 64 กำไรโตแกร่ง รับรู้รายได้โซลาร์เวียดนามเต็มปี จับตาปี 65 โตต่อ รับธุรกิจกัญชง เคาะเป้า 5 บ.
GUNKUL วิ่งต่อ 2% ราคาแตะ 4.90 บ. โบรกแนะ “ซื้อ” เก็งฯ ปี 64 กำไรโตแกร่ง รับรู้รายได้โซลาร์เวียดนามเต็มปี จับตาปี 65 โตต่อ รับธุรกิจกัญชง
30 ก.ย. 2564

ผู้สื่อข่าวรายงานว่า ราคาหุ้น บริษัท กันกุลเอ็นจิเนียริ่ง จำกัด (มหาชน) หรือ GUNKUL ล่าสุด ณ เวลา 10.25 น. อยู่ที่ 4.90 บาท บวก 0.10 บาท หรือ 2.08% สูงสุดที่ 4.92 บาท ต่ำสุดที่ 4.80 บาท ด้วยมูลค่าซื้อขาย 558.15 ล้านบาท

ทั้งนี้ บล.แลนด์ แอนด์ เฮ้าส์ ระบุในบทวิเคราะห์ (27 ก.ย.2564) ว่า แนะนำ “ซื้อเก็งกำไร” หุ้น GUNKUL ราคาเป้าหมาย 5 บาท โดยคาดกำไรปกติปี 2564 เติบโตสูงจากวินด์ฟาร์มฟื้นตัวจากฐานต่ำเมื่อปีก่อนหน้า และรับรู้รายได้เต็มปีของโซลาร์ฟาร์มเวียดนาม ส่วนธุรกิจกัญชงจะเป็นแรงหนุนที่สำคัญในปี 2565 คาดเริ่มปลูกเดือนต.ค.2564 และมีโอกาสทำ M&amp;A โดยเฉพาะโครงการในเวียดนาม